
Canllaw darpar athro i Bontio 2 (Diwrnod Profi a Diwrnod Rhannu)

Cyswllt â modiwl: ECAD6008/C

Ffocws Pontio 2: Amgylchedd dysgu effeithiol: Egwyddorion addysgegol ar waith

Profi: Dydd Mawrth 8fed Hydref 2019 – Ysgol Leoliad
Rhannu: Dydd Mercher 9fed Hydref 2019 – Ysgol Arweiniol
Cyflwyniad
Nod y canllaw hwn yw amlinellu disgwyliadau ar gyfer eich gweithgaredd yn yr ysgol ar gyfer y ‘Profi’ a ‘Rhannu’ ym Mhontio 2, sy’n gysylltiedig â’r modiwl ECAD6008/C.
Pwrpas Ponito 2 yw dyfnhau dealltwriaeth o ran saith o ddeuddeg egwyddor addysgegol Donaldson (2015). Byddwch eisoes wedi cwrdd â'r egwyddorion addysgegol fel rhan o'ch profiad prifysgol. Cyflwynir a thrafodir yr egwyddorion addysgegol gan Donaldson (2015) ym Mhennod 5 o Dyfodol Llwyddiannus. Fe welwch fod yr egwyddorion hyn wedi datblygu o lenyddiaeth arall, a gellir gweld llenyddiaeth bellach sy'n gysylltiedig â'r egwyddorion addysgegol sy'n ganolbwynt i'r modiwl hwn (a'r aseiniad cysylltiedig) yma:
https://padlet.com/itettsd/pp 
Disgwylir eich bod yn gyfarwydd â Phennod 5 Dyfodol Llwyddiannus. Llenyddiaeth allweddol arall y dylech fod yn gyfarwydd â hi eisoes (ar gael ar y padlet) yw:
Hattie, J. (2012). Visible learning for teachers: maximizing impact on learning. Llundain: Routledge. Pennod 4.
Coe, R, Aloisi, C., Higgins, S. and Elliott Major, L. (2014). What makes great teaching? Review of the underpinning research available at: https://www.suttontrust.com/wp-content/uploads/2014/10/What-Makes-Great-Teaching-REPORT.pdf (accessed 27/9/19)
At ddibenion y gweithgaredd Pontio hwn, bydd y saith egwyddor addysgegol hyn yn cael eu hystyried:

Profi: Dydd Mawrth 8fed Hydref, Ysgol Leoliad
Pwrpas y dydd: I gasglu gwybodaeth am sut mae'r ysgol yn datblygu egwyddorion addysgegol, gan ystyried polisïau ac arferion yr ysgol.
Ar y diwrnod hwn bydd gofyn i chi fynd i'ch ysgol lleoliad er mwyn casglu gwybodaeth am weithredu'r saith egwyddor addysgegol dan sylw. Bydd hwn yn ddiwrnod lle rhoddir amser ichi ystyried dogfennaeth yr ysgol a'r amgylchedd dysgu. Ni fydd yn ofynnol i chi arsylwi gwersi penodol, er y bydd gofyn i chi ymgymryd â ‘thaith ddysgu’ a ddylai ganiatáu ichi ystyried amgylchedd yr ysgol mewn perthynas â’r egwyddorion addysgegol.
Mae'n bwysig nodi efallai na fydd rhai dogfennau ac amgylcheddau ysgolion yn cyfeirio'n benodol at y term 'egwyddorion addysgegol', fodd bynnag, bydd gan bob ysgol bolisïau ac arferion penodol ar gyfer dysgu ac addysgu, asesu ar gyfer dysgu, ymgorffori cyfrifoldebau trawsgwricwlaidd a gwneud cysylltiadau rhwng Meysydd Dysgu a Phrofiad. Eich rôl fydd canfod y polisïau a'r arferion hyn fel y byddwch yn gallu ystyried sut y gallech eu gweithredu tra ar eich profiad addysgu proffesiynol.
Dylai y diwrnod  ‘Profi’ gynnwys y gweithgareddau canlynol:
Bore:
· Ystyriaeth i bolisïau / llawlyfrau ysgol mewn perthynas ag addysgu a dysgu, asesu ar gyfer dysgu, addysgu llythrennedd, rhifedd a chymhwysedd digidol a sut y gellir gwneud cysylltiadau rhwng Meysydd Dysgu a Phrofiad.
·  ‘Taith ddysgu’ o amgylch yr ysgol i ystyried arddangosfeydd, hysbysfyrddau a’r amgylchedd dysgu cyflawn (dan do ac awyr agored). Fel rhan o hyn, dylech dreulio peth amser yn yr amgylchedd penodol lle byddwch chi'n gweithio ar eich profiad addysgu proffesiynol.
· Ystyriaeth i waith dysgwyr ar gyfer ystodau oedran y byddwch chi'n eu dysgu, i ddarganfod arfer ysgol.
Prynhawn:

· Ystyriaeth i gynllunio tymor canolig cyfredol ysgol neu gynlluniau gwaith / rhaglenni astudio adrannol (ar gyfer yr ystodau oedran / dosbarth) y byddwch chi'n eu haddysgu.
· Y cyfle i gwrdd ag aelod o staff i ofyn unrhyw gwestiynau sy'n ymwneud â sut y gall yr ysgol weithredu egwyddorion addysgegol penodol.
Noder: Gall trefn yr uchod fod yn hyblyg, a dylech fod yn barod i fod yn weddol annibynnol wrth ymgymryd â'r gweithgareddau.
Mae nodiadau i gefnogi'ch gwaith o gasglu gwybodaeth ar gyfer y gweithgareddau a amlinellir uchod i'w gweld isod.
N.B. Dylech wirio gyda'r ysgol ynghylch tynnu lluniau, dylai unrhyw ffotograffau a gymerwch fod yn unol â pholisïau'r ysgol
	Gweithgarwch 
	Awgrymiadau (nid rhestr gynhwysfawr)

	Ystyriaeth i bolisïau / llawlyfrau ysgolion mewn perthynas ag addysgu a dysgu, asesu ar gyfer dysgu, addysgu llythrennedd, rhifedd a chymhwysedd digidol a sut y gellir gwneud cysylltiadau rhwng Meysydd Dysgu a Phrofiad.
	· Beth mae dogfennau yr ysgol yn eu amlinellu mewn perthynas ag egwyddorion addysgegol?

·  A oes unrhyw arferion a nodir yn y dogfennau polisi y bydd angen i chi eu nodi'n benodol?

	‘Taith ddysgu’ o amgylch yr ysgol i ystyried arddangosfeydd, hysbysfyrddau a’r amgylchedd dysgu cyflawn (dan do ac awyr agored). 
	· Edrychwch ar arddangosfeydd a hysbysfyrddau - beth allai hyn ei ddangos i chi am arferion addysgegol penodol?

· Ystyriwch yr amgylchedd dysgu - dan do ac yn yr awyr agored - sut y gellid defnyddio'r rhain i gefnogi egwyddorion addysgegol penodol?

· Treuliwch ychydig o amser yn yr amgylcheddau y gallech fod yn gweithio ynddynt yn benodol. Beth yw trefniant yr ystafell / ystafelloedd a'r lleoedd gwag a beth allai hyn ei awgrymu am arferion addysgegol penodol? Beth mae'r arddangosfeydd yn eu awgrymu / dweud wrthych chi? Pa adnoddau / cyfleusterau fydd ar gael i chi allu gweithredu a datblygu egwyddorion addysgegol penodol?

	Ystyriaeth i waith dysgwyr ar gyfer ystodau oedran y byddwch chi'n ei ddysgu, i ddarganfod arfer ysgol.

	· Edrychwch ar y tasgau a bennwyd i’r dysgwyr. Pa arferion addysgegol all fod yn amlwg?

· Edrychwch ar y marcio / adborth. Beth allai hyn ddweud wrthych am arferion asesu ar gyfer dysgu?

	Ystyriaeth i gynllunio tymor canolig cyfredol ysgol neu gynlluniau gwaith / rhaglenni astudio adrannol (ar gyfer yr ystodau oedran / dosbarth) y byddwch chi'n eu haddysgu.

	· Treuliwch ychydig  amser yn sicrhau eich bod chi'n deall y cynlluniau tymor canolig neu'r cynlluniau gwaith / rhaglenni astudio adrannol a'r hyn y gallech chi fod yn eu dysgu. Ystyriwch lle gellir nodi cyd-destunau dysgu dilys, cyfrifoldebau trawsgwricwlaidd a chysylltiadau rhwng Meysydd Dysgu a Phrofiad.
· Sut allech chi ddatblygu egwyddorion addysgegol yng nghyd-destun y cynlluniau tymor canolig/ cynlluniau gwaith / rhaglenni astudio adrannol? 

	Y cyfle i gwrdd ag aelod o staff i ofyn unrhyw gwestiynau sy'n ymwneud â sut y gall yr ysgol weithredu egwyddorion addysgegol penodol.

	· Defnyddiwch yr amser hwn i dderbyn eglurhad ar unrhyw gwestiynau sydd gennych ac i ddatblygu eich dealltwriaeth o sut mae egwyddorion addysgegol penodol yn cael eu gweithredu yn ymarferol.


N.B. Cofiwch nad ydych yn arolygu arferion a pholisïau ysgolion. Yn hytrach rydych yn casglu gwybodaeth a fydd yn eich cefnogi i ddeall sut y gallech weithredu a datblygu egwyddorion addysgegol yn eich profiad addysgu proffesiynol.
Cofnodi eich canfyddiadau
Dylech gofnodi / coladu’r  canfyddiadau sy'n perthyn i bob un o'r saith egwyddor addysgegol dan sylw. Gellid defnyddio'r wybodaeth a gasglwyd yn yr aseiniad portffolio ar gyfer ECAD6008/C.
Gallech, er enghraifft, ddefnyddio dogfen Word gydag adrannau ar gyfer pob egwyddor addysgegol neu fe allech chi greu dogfen OneNote gyda thab ar gyfer pob un o'r saith egwyddor.
Erbyn diwedd diwrnod y 'Profi' dylech fod wedi casglu gwybodaeth am weithredu pob un o'r saith egwyddor addysgegol (gan lwyddo i nodi'n benodol o ble y gwnaethoch chi gasglu'r wybodaeth hon), a dylech fod wedi dechrau ystyried sut y gallech weithredu a datblygu'r rhain yng nghyd-destun eich ysgol pan fyddwch ar eich profiad addysgu proffesiynol.
Rhannu: Dydd Mercher 9fed Hydref 2019, Ysgol Arweiniol
Pwrpas y dydd: Adfyfyrio ar weithrediad y saith egwyddor addysgegol, gan gysylltu theori ac ymarfer.
Ar y diwrnod ‘Rhannu’ hwn bydd disgwyl i chi rannu eich canfyddiadau mewn perthynas â’r saith egwyddor addysgegol, a byddwch yn ymwneud ag adfyfyrio ynghylch sut y gallai’r hyn a ganfuoch fod yn gysylltiedig â llenyddiaeth. Disgwylir i chi hefyd ystyried strategaethau ar gyfer sut y gallech chi ddatblygu yr egwyddorion addysgegol ymhellach tra'ch bod chi ar eich profiad addysgu proffesiynol.
Mae addysgu a dysgu da yn golygu dilyn egwyddorion asesu ar gyfer dysgu. 





Drwy addysgu a dysgu da bydd y Cyfrifioldebau Trawsgwricwlaidd, gan gynnwys llythrennedd, rhifedd a chymhwysedd digidol, yn cael eu cryfhau’n gyson a chyfleoedd yn cael eu darparu i’w harfer. 





Mae addysgu a dysgu da yn galw am ddefnyddio cymysgedd o ddulliau sy’n cynnwys addysgu uniongyrchol. 





Mae addysgu a dysgu da yn golygu defnyddio cymysgedd o ddulliau gan gynnwys y rheini sy’n hybu sgiliau datrys problemau, sgiliau creadigol a’r gallu i feddwl mewn modd beirniadol. 





Mae addysgu a dysgu da yn golygu gosod tasgau a dewis adnoddau sy’n adeiladu ar wybodaeth a phrofiad blaenorol ac yn ennyn diddordeb. 





Mae addygu a dysgu da yn creu cyd-destunau dilys ar gyfer dysgu. 





Mae addysgu a dysgu da yn ymestyn oddi mewn ac ar draws Meysydd Dysgu a Phrofiad. 

